ai6 C. PLINII HIST. NAT. LIB. XVIII. 



Summum providentiae illorum fuit, ut quam minimum 

 esset impendii. Praecipiebant enim ista , qui triumphales 

 denas argenti libras in supellectile crimini dabant: qui 

 mortuo villico relinquere victorias , et reverti in sua 

 rura postulabant : quorum heredia colenda suscipiebat 

 respublica , exercitusque ducebant, senatu illis villi- 

 cante. 



Inde illa reliqua oracula : Nequam agricolam esse, 

 quisquis emeret, quod praestare ei fimdus posset. Malum 

 patrem familias , quisquis interdiu faceret , quod noctu 

 posset , nisi in tempestate caeli. Pejorem , qui profestis 

 diebus ageret , quod feriatis deberet. Pessimum , qui se- 

 reno die sub tecto potius operaretur, quam in agro. 



Nequeo mihi temperare, quominus unum exemplum 

 antiquitatis adferam , ex quo intelligi possit , apud po- 

 pulum etiam de culturis agendi morem fuisse, qualiter- 

 que defendi soliti sint illi viri. C. FuriusCresinus e ser- 

 vitute liberatus, quum in parvo admodum agello lar- 

 giores multo fructus perciperet, quam ex amplissimis 

 vicinitas, in invidia magna erat, ceu fruges alinas pel- 

 liceret veneficiis. Quamobrem a Sp. Albino curuli die 

 dicta , metuens damnationem , quum in suffragium tri- 

 bus oporteret ire, instrumentum rusticuin omne in fo- 

 rum attulit, et adduxit familiam validam, atque (ut ait 

 Piso ) bene curatam ac vestitam , ferramenta egregie 



